ኢትዮጵያና አሜሪካ  የሁለትዮሽ ግንኙነታቸውን ይበልጥ ለማጠናከር ተስማሙ
የአሜሪካ ፕሬዚዳንት ባራክ ኦባማና የኢትዮጵያ ጠቅላይ ሚኒስትር ኃይለማሪያም ደሳለኝ በተለያዩ የአገራቱ የሁለትዮሽ ግንኙነቶችን ላይ ጥልቅ ውይይትና ምክክር  ካደረጉ በኋላ   በብሔራዊ  ቤተ መንግሥት የጋራ መግለጫ ሠጥተዋል።በመግለጫው ላይ የአሜሪካ ፕሬዚዳንት ባራክ ኦባማ እንደተናገሩት አሜሪካና ኢትዮጵያ ከ100 ዓመት በላይ የቆየ የረጅም ጊዜና ጠንካራ ዲፕሎማሲያዊ  ግንኙነት እንዳላቸው  በመግለጽ በአሁኑ ወቅት የአገራቱ ግንኙነት ከፍተኛ ደረጃ ላይ መድረሱንና በንግድ፤ በኢንቨስትመንት፤ በወታደራዊና በጸጥታና ደህንነት ዘርፎች ትብብራቸው  ይበልጥ  መጠናከሩን ተናግረዋል ።እንደ ፕሬዚዳንት ኦባማ ገለጻ የአገራቱ ግንኙነትን ይበልጥ ለማጠናከር በአገራቱ ዋና ከተማዎች መካከል  ያለውን የከተማ ለከተማ ግንኙነት ለማጠናከር ዕቅድ ተይዟል ብለዋል ።አሜሪካ  ልዩ ተሠጥኦ ያላቸውን ወጣት ኢትዮጵያውያን ተማሪዎች  ለማሠልጣንና ለመቅረጽ መስማማቷንና  ይህም ድጋፍ አገሪቱን  በሰውሃይል ረገድ   በማፍራት ጠንካራ  ኢትዮጵያን ለመፍጠር  እያከናወነች ያለውን ሥራ ያግዛል ብለዋል ።የሁለቱ አገራት  የህዝብ ለህዝብና የመንግሥታት ግንኙነት ጥልቅት ያለውና ጥንካሬን የተላበሰ መሆኑን የጠቆሙት  ፕሬዚዳንት ኦባማ  የአገራቱ መሪዎች መካከል የተፈጸመው  በዛሬው ዕለት የተፈጸመው ስምምነት  በማህበራዊ፤ በፖለቲካው፤ በኢኮኖሚው፤ በወታደራዊና በጸጥታና ደህንነት ዘርፎች  የአገራቱን ግንኙነት ወደ የተሻለ ደረጃ እንደሚያሸጋግረው  ገልጸዋል ።ኢትዮጵያ  በአፍሪካ ፈጣን ዕድገትና ትልቅ ኢኮኖሚን እየገነባች መሆኗ በራሱ  ለአሜሪካ ትልቅ ዕድልን የሚፈጥር መሆኑን የገለጹት ፕሬዚደንት ኦባማ በአሜሪካ የሚገኙ  የንግድና የግል ዘርፉ ተዋናያኖች  በአገሪቱ በኢንቨስትመንትንና በንግዱ ዘርፍ መዋለ ነዋይ ለማፍሰስ ፍላጎታቸው እያደገ መምጣቱን አስረድተዋል ።በፕሬዚደንት ኦባማ የተጀመረው የፓወር አፍሪካ ፕሮግራም የአፍሪካን የኃይል ፍላጎት ለሟሟላት ከፍተኛ ፋይዳ እንዳለው የጠቀሱት ፕሬዚዳንቱ ኢትዮጵያ  በሚሊዮኖች ለሚቆጠሩት ዜጎቿ  የኤሌክትሪክ ኃይልን ለማዳረስ የያዘችውን ግብ እንድታሳካ ይረዳል ብለዋል ።ባለፉት  15 ዓመታት  እንደ  ኢትዮጵያ  በሚሊዮኖችን የሚቆጠሩ ዜጎቿን ከድህነት በማውጣት የተካነ የላም ያሉት  ፕሬዚደንቱ  በገጠር አካባቢ የሚገኙ ዜጎች  የትምህርት ዕድል እንዲያገኙ በማድረግና የጤና አገልገሎት ተጠቃሚነታቸውን በማሳደግ እንዲሁም  የግብርና ምርታማነነት  እንዲጨምር በማድረግ  ወደ ፊት እየተራመደች እንደምትገኝ  ገልጸዋል ።በአዲስ አበባ በተካሄደው 3ኛው ዓለም አቀፍ ፋይናንስ ለልማት ጉባኤ ላይ የኢትዮጵያና  የጠቅላይ ሚኒስትር ኃይለማሪያም ደሳለኝ አመራር  አስተዋጽኦ የላቀ እንደነበር  የገለጹት ፕሬዚደንቱ የቀረበው የአዲስ አበባ የድርጊት አጃንዳ የጥረቶቿ ትልቅ ውጤት ነው ብለዋል ።ኢትዮጵያ  በዓለም አቀፉ የሰላም ማስከበር እንቅስቃሴ ላይ  ወታደሮችን በማዋጣት ረገድ ትልቅ ዝናን የተላበሰች መሆኑን  የተናግሩት ፕሬዚደንቱ  ከሃምሳ ዓመት በፊት የጀመረችው የሰላም ማስከበር ተሳትፎ  ከጊዜ ወደ ጊዜ እያደገ  መጥቷል ብለዋል ።እንደ  ፕሬዚደንቱ ገለጻ ኢትዮጵያ የሽብርተኝነት ስጋት ካለባቸው አገራት አንዷ መሆኗን ገልጸው በአሁኑ ወቅት  ለየትኛውም  የሽብር ጥቃትን ወደ ኋላ ሳትል በሶማሊያ  የጽንፈኛውና አክራሪውን አልሻባብ ለመግታት  ጫና እየፈጠረች መሆኑን ገልጸዋል ።የደቡብ ሱዳን ጉዳይ  ፕሬዚደንት ኦባማ ከጠቅላይ ሚንስትር ኃይለማሪያም ጋር ከተወያዩባቸው ጽዕሰ ጉዳዮች እንዱ መሆኑን  የገለጹት ፕሬዚዳንቱ  የደቡብ ሱዳን ግጭት ላየ ዘላቂ መፍትሄ ሳይመጣ የሰብዓዊ ቀውሱ እየተባባሰና የአገሪ ሰላም እየተናጋ መሆኑን ተናግረዋል ።ጠቅላይ  ሚኒስትር ኃይለማሪያም ደሳለኝ በበኩላቸው  የፕሬዚደንት ኦባማ ጉብኝት  የሁለቱ አገራት የጠለቀና  ግንኙነትና ትብብር የላቀ  ደረጃ ላይ መድረሱን ማሳያ እንደሆነ  በመጥቀስ  በተለያዩ መስኮች ያለውን ግንኙነት ይበልጥ በማጠናከርና ይበልጥ  ንግድና ኢንቨስትመንቱን በማስፋፋት ላይ ያተኮረ መሆኑን ገልጸዋል ።ኦባማ ያስጀመሩት የፓወር አፍሪካ ኢኒሺየቲቭ ፕሮግራም  በአፍሪካ የኃይል ኢንቨስትመንት ላይ ትልቅ ተጽዕኖ የሚፈጥር መሆኑን  የገለጹት ፕሬዚደንት ኦባማ  በዛሬው ዕለት በእንፋሎት ኃይል ማማንጫ ፕሮጀክት ላይ ከአሜሪካ ጋር የሚፈረመው የፕሮጀክት ስምምነት እንኳን  በኢትዮጵያ  በሺህ የሚቆጠሩ ሜዋ ዋት ኃይል ለማመንጨት የሚያስችል ነው ብለዋል ።ከሁለቱ መሪዎች የመወያያ  ነጥቦች መካካል  የዓለም የአየር ንብረት ለውጥን የተመለከቱ መሆኑን  የጠቆሙት ጠቅላይ ሚንስትሩ  በፓሪስ በመጪው ታህሳት በሚካሄደው የአየር ንብረት ለውጥ  የሚነሱ አጀንዳዎች ላይ ውይይት አድርገዋል ።በተጨማሪም  በቅርቡ  በአዲስ አበባ  በተላሄደው የፋይናንሰ  ለልማት ጉባኤ ላይ ስለቀረበው የአዲስ አበባ የድርጊት አጃንዳ ዙሪያ ሁለቱ መሪዎች ውይይት ማድረጋቸውን የጠቀሱት ጠቅላይ ሚኒስትሩ  በመጪው  መስከረም በዓለም መሪዎች ይጸድቃል ተብሎ ስለሚጠበቀው  ለዘላቂ ልማት የሚያግዘውን የዓለም  አጋርነትን ተግባራዊነት ላይ ሃሳብ ተለዋውጠዋል ።ሁለቱ አገራት  በኢትዮጵያ  የዴሞክራሲና የመልካም አስተዳዳርን  ለማጠናከር የሚያስችሉ ሥራዎችን በጋራ ለመሥራት መስማማታቸውን የገለጹት ጠቅላይ ሚንስትሩ አሜሪካም በዘርፉ የአቅም ግንባታ ድጋፍ ለማድረግ ቃል ግብታለች ብለዋል ።በመጨረሻም አገራቱ በሰላምና ጸጥታ እንዲሁም በሰላም ማስከበር ዘርፎች  ያላቸውን ትብብር  በማጠናከር በሱዳን ሰላምናመረጋጋትን ለማስፈን  ድርድሮችን በማካሄድና  በሶማሊያ  የሰላም አስከባሪ ኃይልን ለማጠናከር በጋራ ለመሥራት መስማማታቸውን  ጠቅላይ ሚንስትር ኃይለማሪያም ተናግረዋል ። 